**ŠALČININKŲ R. DIEVENIŠKIŲ ,,RYTO“ GIMNAZIJA**

**LOLITOS MIKALAUSKIENĖS**

**METŲ VEIKLOS ATASKAITA**

2022-01-20 Nr. \_\_\_\_\_\_\_\_

Dieveniškės

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Įgyvendinant strateginį tikslą - ugdymo(si) kokybės tobulinimas, 2021 m. iškeltas metinis prioritetas - gerinti individualią kiekvieno mokinio pažangą efektyvinant pamokos veiksmingumą.  Gimnazijoje siekiama sudaryti daugiau galimybių kiekvienam mokiniui patirti mokymosi sėkmę. Atliktas gimnazijos veiklos įsivertinimas taikant IQES online sistemos instrumentus, mokyklų įsivertinimo rekomendacijas. Rezultatai parodė, kad mokiniams yra svarbu mokytis (3,7), mokykloje jie yra skatinami bendradarbiauti(3,6) ir atsižvelgiama į vaikų nuomonę (3,5). Tėvai pažymėjo, kad su jų vaikais aptariamos mokymosi sėkmės (3,9), aiškus pasiekimų vertinimas(3,8). Stebimi ir analizuojami BE rezultatai, priimti sprendimai tobulinti pasiekimus. Abiturientai pasirinko laikyti 6 egzaminus. 4 egzaminai išlaikyti 100 proc. (iš visų laikytų egzaminų išlaikyta: 14 proc. aukštesniuoju lygiu, 33 proc. – pagrindiniu, 53 proc. – patenkinamu). Plėtojamas kryptingos ugdymo veiklos diferencijavimas ir individualizavimas. Visi mokytojai geba integruoti, diferencijuoti bei individualizuoti ugdymo turinį. 72,5 proc. mokinių pažymėjo, kad jie turi galimybę pamokoje pasirinkti įvairaus sudėtingumo užduotis. Teikiama savalaikė ir efektyvi ugdymosi pagalba įvairių poreikių mokiniams (organizuojamos individualios konsultacijos). Naudojama kaupiamojo vertinimo sistema. Gimnazijoje sukurta ir veikia mokinio asmeninės pažangos fiksavimo sistema. Organizuota mokinių pažangos įgyvendinimo stebėsena: visi mokiniai moka įvertinti savo pažangą, supranta, kaip tobulinti rezultatus, į ką kreiptis pagalbos, mokosi išsiaiškinti mokymosi poreikius. 97 proc. mokinių nurodė, kad su jais aptariamos mokymosi sėkmės, mokytojai padeda planuoti mokymąsi. Taikant trišalius individualius pokalbius sustiprėjo mokytojų – mokinių – mokinių tėvų bendradarbiavimas siekiant aukštesnių ugdymosi rezultatų. Klasių vadovai konsultuoja tėvus kaip padėti vaikams mokytis. Ugdoma mokinių mokėjimo mokytis kompetencija: taikomos skaitymo ir rašymo strategijos pamokose. Organizuotas Geros savijautos programos įgyvendinimas: ugdytas gilesnis mokinių savęs pažinimas bei gebėjimas reflektuoti. Per metus kiekvienoje klasėje dvi dienas vyksta integruotos ir netradicinės pamokos kitose aplinkose.  Prioritetas - informacinių technologijų naudojimas visų dalykų pamokose sinchroniniu ir asinchroniniu būdu įgyvendinamas mokantis ir tai mokant kitus. Visi mokytojai išklausė seminarus apie darbą Google for Education aplinkoje, mokosi dirbti su įvairiomis programėlėmis, dalinasi patirtimi su gimnazijos ir rajono kolegomis (virtualus renginys 2021-06-10 d). 80 proc. mokytojų geba dirbti virtualioje mokymo(si) aplinkoje Google for Education, 100 proc. naudoja Mano dienyno, Eduka. eTest ir kt. platformas. Visi mokytojai kuria skaitmeninį turinį: rengia skaidres, testus, apklausas, veda nuotolines video pamokas naudojantis Meet ir Zoom vaizdo konferencijų platformomis. Atnaujinta ir pritaikyta nuotoliniam ugdymui pamokų lankomumo tvarka, sudarytas pagalbos teikimo algoritmas. 4-7 klasių mokiniai dalyvauja projekte ,,II ugdymo koncentro mokinių matematikos pasiekimų gerinimas naudojant dirbtinio intelekto technologiją“, baigtas įgyvendinti tarptautinis Erasmus+ projektas ,,Išmani mokykla išmaniajame amžiuje“.  Užtikrindami karjeros ugdymo integravimą į ugdymo procesą klasių vadovai nuolat vykdo mokinių ir esant reikalui jų tėvų informavimą, konsultavimą ugdymo karjerai klausimais. Kasmet tiriami mokinių poreikiai, vykdomi profesinio veiklinimo vizitai. Mokiniai susipažinę su tolimesnės savo karjeros galimybėmis.  Mokytojai, siekdami mokinių asmeninės pažangos augimo, tobulina dalykines ir bendrąsias kompetencijas. 2021 m. 100 proc. mokytojų dalyvavo pedagogas.lt mokymuose, seminaruose. Išklausyta 1319 valandų. Vienam mokytojui vidutiniškai tenka po 63 valandas. Mokytojai įgijo daugiau žinių inovatyvių mokymo priemonių taikymo, pamokos organizavimo, socialinio emocinio ugdymo klausimais.  Gimnazijos darbuotojų kvalifikacijos tobulinimas tikslingas, padedantis veiksmingai įgyvendinti ugdymo turinį. Mokytojai dalinasi gerąja patirtimi, mokinių atostogų metu organizuoja metodines dienas, kurių metu moko vieni kitus naujų metodų, nuotolinio mokymo įrankių. Gerėja bendradarbiavimas tarp mokytojų, atsiranda galimybė pasimokyti iš kolegų patirties (geros ir blogos) ir „pasimatuoti“ naujų metodų, nuotolinio ugdymo įrankių, skatinama mokytojų saviugda, kūrybiškumas ir lyderystė. Mokytojai kasmet reflektuoja savo pedagoginę veiklą, numato tobulintinas profesines sritis. Didėja pasitikėjimas savo profesiniu pasirengimu. 100 proc. mokytojų dalyvauja metų pokalbiuose. Juose analizuojama mokytojo veikla ir mokinių pasiekimai, numatomos individualios priemonės gerinti mokinių pasiekimams.  Įgyvendinant strateginį tikslą: pilietiškos, kūrybiškos, sveikos ir saugiai gyvenančios bendruomenės kūrimas formuojama gimnazijos kultūra, saugi ir palanki mokymosi aplinka. Gerinant gimnazijos įvaizdį kūrybiniais mokinių ir mokytojų darbais puošiamos gimnazijos erdvės, įsigyta gimnaziją reprezentuojančios atributikos. Gimnazijos tinklalapyje skelbiama savalaikė informacija, įsivertinimo rezultatai panaudojami gimnazijos veiklos kokybės gerinimui. Pagal galimybes tenkinami bendruomenės poreikiai. Tėvai teigiamai vertina mokyklą, sukurtas palankus emocinis klimatas mokytis. Atnaujintos ir sėkmingai veikia prevencinės programos (sveikos gyvensenos, patyčių ir t.t.), įgyvendinama Olweus programos kokybės užtikrinimo sistema (OPKUS). Visi mokytojai, gimnazijos personalas dalyvauja mokymuose ir studijuoja programą, kuri yra orientuota į patarimus, kaip kurti saugią aplinką mokykloje, kaip puoselėti pozityvias vertybes ir bendruomeniškumą, kurti pozityvų ir saugų mikroklimatą, pastebėti ir tinkamai reaguoti į patyčias, padėti mokiniams tapti asmeniškai ir socialiai atsakingais piliečiais. Užtikrinant sveikos bendruomenės kūrimą stiprinamas vaikų fizinis aktyvumas. Gimnazijos ikimokyklinukai ir priešmokyklinukai dalyvauja Lietuvos tautinio olimpinio komiteto projekte ,,Lietuvos mažųjų žaidynės“, gimnazistai - Britų tarybos Lietuvoje kartu su Lietuvos tautiniu olimpiniu komitetu „Svajonių komandos“ (angl. „Dreams & Teams“). Gimnazijos bendruomenės nariai jaučiasi saugūs, elgiasi vienas su kitu pagarbiai. Rūpinantis vaikų gerove įgyvendinami projektai: ,,Pienas vaikams“, „Vaisių vartojimo skatinimas vaikų ugdymo įstaigose“.  Siekiant mokinių pozityvaus bendravimo su bendraamžiais bei mokytojais ugdome bendrąją mokinių kultūrą. Stiprinami mokinių ryšiai su menų ir kultūros pasauliu, organizuojami tradiciniai gimnazijos renginiai, fiksuojami gimnazijos istorijos faktai, dalyvaujame kultūros paso renginiuose, vykdome projektus: įgyvendintas vasaros poilsio projektas ,,Aukime kartu“. Kuriamos naujos, skatinančios bendruomenės kūrybiškumą tradicijos. Vykdoma neformaliojo švietimo veikla. Gimnazijoje veikia 9 sporto, meninės raiškos ir kitokio pobūdžio būrelių įvairaus amžiaus mokiniams. Veiklose dalyvauja 85 proc. visų ugdytinių. Ugdomos bendrakultūrinė, iniciatyvumo ir kūrybingumo, komunikavimo kompetencijos, darbo komandoje įgūdžiai. Nuolat skatinama tautų draugystė bei bendradarbiavimas. Aktyvinama socialinė partnerystė.  Gimnazijos mokiniai dalyvauja tolerancijos ir pilietinėse akcijose, renginiuose. Gimnazijoje organizuojamos valstybinės šventės( minėjimai vyko nuotoliniu būdu). Ugdomos mokinių vertybės ir bendrosios kompetencijos. Mokiniai puoselėja istorinę atmintį, pilietinę savimonę, pagarbą istorinei praeičiai, demokratinėms vertybėms. 5-6 klasių mokiniai dalyvauja projekte ,,Demokratinio ugdymo principais grįstų praktikų įdiegimas Lietuvoje“. Tikslas - pilietiškai aktyvi visuomenė. Gimnazijoje mokome taikyti demokratinio ugdymo principais grįstas praktikas, kurios mokinius mokytų pilietinio ugdymo per praktinę kasdienę veiklą mokykloje, kad mokiniai pajustų, kas yra realus, kad ir mažų sprendimų priėmimas, darantis įtaką bendruomenės gyvenimui. Gimnazijoje skatinama pozityvi lyderystė. Veikiančios savivaldos institucijos (Gimnazijos taryba, Mokytojų taryba, Metodinė taryba, Mokinių taryba) dalyvauja sprendžiant ir tobulinant ugdymo proceso, socialinius, finansinius ir kitus gimnazijos bendruomenės veiklos klausimus. Dalykų ugdymo turinio, programų bei ilgalaikių planų rengimo, mokinių pasiekimų vertinimo ir įsivertinimo tobulinimo klausimai svarstomi mokytojų metodinėse grupėse, vienijančiose visą mokytojų bendruomenę. Metodinės grupės aktyviai dalyvauja sudarant gimnazijos ugdymo planą, veiklos planą, atliekant gimnazijos veiklos kokybės įsivertinimą. Gimnazijos veikla, aktualūs ugdymo klausimai sistemingai analizuojami Gimnazijos tarybos, Mokytojų tarybos, Vaiko gerovės komisijos posėdžiuose, Metodinėje taryboje, tėvų susirinkimuose. Mokiniai renka Mokinių tarybą ir mokinių atstovus valdančiuose gimnazijos organuose. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Parengti Dieveniškių „Ryto“ gimnazijos 2022-2024 metų strateginio plano projektą (toliau – Gimnazijos strateginio plano projektas). | Parengtas Gimnazijos strateginio plano projektas į planavimo procesą demokratiniu principu įtraukiant visą gimnazijos bendruomenę.  Gimnazijos vizija yra reali, veiklos perspektyva priimtina daugeliui gimnazijos bendruomenės narių. | Suburta ir gimnazijos direktoriaus įsakymu patvirtina strateginio plano rengimo darbo grupė (toliau – Darbo grupė). Į Darbo grupės sudėtį įtraukti gimnazijos bendruomenės atstovai: mokiniai, mokytojai, mokinių tėvai, aptarnaujantis personalas, socialiniai partneriai. Gimnazijos direktorius vadovauja Darbo grupės darbui.  Atlikta gimnazijos aplinkos analizė: vidinė aplinkos analizė, išorinė aplinkos analizė, SSGG.  Peržiūrėta ir pakoreguota: gimnazijos vizija, misija, vertybės.  Parengtas strateginio plano projektas paskelbtas viešai svarstyti (gimnazijos interneto svetainėje).  Gimnazijos strateginio plano projektas suderintas su Gimnazijos taryba, savininko teises ir pareigas įgyvendinančia institucija ir patvirtintas gimnazijos direktoriaus įsakymu.  Strateginio plano tikslai ir uždaviniai dera su šalies ir savivaldybės švietimo prioritetais, tenkina gimnazijos bendruomenės poreikius. | Suburta ir gimnazijos direktoriaus 2021-08-31 d. įsakymu Nr. V1-97 patvirtina strateginio plano rengimo darbo grupė. Į Darbo grupės sudėtį įtraukti gimnazijos bendruomenės atstovai: mokiniai, mokytojai, mokinių tėvai, aptarnaujantis personalas, socialiniai partneriai.  Darbo grupei vadovavo direktorius. Atlikta gimnazijos aplinkos analizė: vidinė aplinkos analizė, išorinė aplinkos analizė, SSGG.  Peržiūrėta ir pakoreguota: gimnazijos vizija, misija, vertybės.  Parengtas strateginio plano projektas paskelbtas viešai svarstyti <http://www.ryto.salcininkai.lm.lt>  2021-12- 28 d. (protokolo Nr. V2- 05) strateginio plano projektas suderintas su Gimnazijos taryba. Gimnazijos strateginiam planui 2022-01-19 d. įsakymu DĮV-76 pritarė Šalčininkų rajono savivaldybės administracijos direktorius. 2022-01-19 d. įsakymu V1- 05 patvirtino gimnazijos direktoriaus.  Strateginio plano tikslai ir uždaviniai dera su šalies ir savivaldybės švietimo prioritetais, tenkina gimnazijos bendruomenės poreikius. |
| 1.2. Sudaryti ir įgyvendinti mokyklos mokymosi pagalbos teikimo ir mokymosi praradimų kompensavimo planą. | Laiku pastebėti ir nustatyti mokinio gebėjimai ir mokymosi sunkumai, numatytos priemonės mokinio individualiai pažangai stiprinti ir gerinti.  Mokymosi pagalbos  efektyvumo  stebėsena. | Sudarytas ir įgyvendintas mokymosi pagalbos teikimo ir mokymosi praradimų kompensavimo planas. Mokinių individuali pažanga aptarta VGK posėdžiuose, mokytojų grupėse (kartą per mėnesį). Trys kartus per metus organizuoti trišaliai susitikimai mokinys - tėvai - klasės vadovas. Mokiniams, turintiems mokymosi sunkumų, suteiktos individualios (grupinės) konsultacijos.  Kiekvienoje klasėje bus suorganizuotas ne mažiau nei 1 klasių vadovų tyrimas, siekiant išsiaiškinti mokinių mokymosi nesėkmes, mokymosi motyvacijos, elgesio sutrikimus. | 2021-04-30 d. sudaryta ir direktoriaus įsakymu Nr. V1-51patvirtinta mokymosi pagalbos teikimo ir mokymosi praradimų kompensavimo tvarka, įgyvendintas planas.  Mokinių individuali pažanga aptarta VGK posėdžiuose, mokytojų grupėse (kartą per mėnesį).  Trys kartus per metus organizuoti trišaliai susitikimai mokinys - tėvai - klasės vadovas. (fiksuojama klasių vadovų dokumentuose). Mokiniams, turintiems mokymosi sunkumų, suteiktos individualios (grupinės) konsultacijos (619 val.).  Kiekvienoje klasėje organizuotas ne mažiau nei 1 klasių vadovų tyrimas, siekiant išsiaiškinti mokinių mokymosi nesėkmes, mokymosi motyvacijos, elgesio sutrikimus |
| 1.3.Projektinės veiklos koordinavimas ir priežiūra. | Įgyvendinti projektai, pasiekti rezultatai, gerėja ugdymo kokybė. | Sėkmingai vykdomos projektų: „Demokratinio ugdymo principais grįstų praktikų įdiegimas Lietuvoje“, „II ugdymo koncentro mokinių matematikos pasiekimų gerinimas naudojant dirbtinio intelekto technologiją“, Erasmus+ ,,Išmanioji mokykla išmaniam amžiuje“, OPKUS veiklos, įgyvendinti tikslai. | 6-7 klasių mokiniai įgyvendina projektą „Demokratinio ugdymo principais grįstų praktikų įdiegimas Lietuvoje“. 2021-10-25 d. vyko komandų susitikimas Demokratinėje mokykloje (direktoriaus įsakymas Nr. V1-129). Kas mėnesį vyksta vadovų pasitarimai.  Projektą „II ugdymo koncentro mokinių matematikos pasiekimų gerinimas naudojant dirbtinio intelekto technologiją“ įgyvendina 4-7 klasių mokiniai. Kiekvieną savaitę mokiniai vieną matematikos pamoką skiria darbui Eduten Playground skaitmeninėje aplinkoje. Mokytojams vyksta mokymai.  Įgyvendintos Erasmus+ projekto ,,Išmanioji mokykla išmaniam amžiuje“ virtualios veiklos, Lietuvos nacionalinei agentūrai pateikta ataskaita.  Pagal 2020-09-16 d. įsakymu Nr.V1-138 patvirtintą 2020-2021 m. planą įgyvendinama OLWEUS (OPKUS) programa. |
| 1.4.Centralizuoto vaikų ir mokinių priėmimo į Šalčininkų rajono švietimo įstaigas tvarkos aprašo įgyvendinimas. | Priėmimas į Dieveniškių „Ryto“ gimnaziją nuo 2021-2022 mokslo metų vykdomas centralizuotai pagal informacinėje sistemoje užregistruotus prašymus. | Priėmimas į Dieveniškių „Ryto“ gimnaziją vyksta centralizuotai naudojantis centralizuota prašymų pateikimo ir gyventojų informavimo informacine sistema (IS).  Gimnazijoje paskirtas IS naudotojas – darbuotojas atsakingas už vaikų/mokinių duomenų bazės tvarkymą.  Gimnazijos interneto svetainėje skelbiama aktuali su mokinių priėmimu susijusi informacija. | Gimnazijoje paskirtas IS naudotojas – darbuotojas atsakingas už vaikų/mokinių duomenų bazės tvarkymą.  Išklausyti darbo su informacine sistema mokymai, išanalizuota, pasiruošta įgyvendinti.  Gimnazijos interneto svetainėje skelbiama aktuali su mokinių priėmimu susijusi informacija.  <http://www.ryto.salcininkai.lm.lt/?page_id=6199>  Priėmimas į gimnaziją centralizuotai bus vykdomas nuo 2022 m. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Atnaujinta gimnazijos darbuotojų darbo apmokėjimo sistema. | Darbuotojams aiški tvarka, jaučiasi saugiai (2021-12-30 įsakymas Nr. V1-167). |
| 3.2. Aptverta Poškonių ikimokyklinio ir priešmokyklinio ugdymo skyriaus teritorija. | Iš sutaupytų lėšų įsigytos medžiagos ir gimnazijos darbininkų pastangomis naujai aptverta teritorija. Saugi aplinka, tvora atitinka higienos normų reikalavimus. |
| 3.3. Įrengti nauji laiptinių turėklai | Iš sutaupytų lėšų nupirkti ir įrengti nauji laiptinių turėklai. Turėklai atitinka higienos normų reikalavimus ir mokiniams yra saugūs. |
| 3.4. Įrengtos lauko ir vidaus vaizdo stebėjimo kameros | Užtikrinant teritorijoje ir vidaus patalpose esančių mokinių saugumą įrengtos vaizdo kameros. 2021-01-21 d. įsakymu Nr. V1-08 patvirtinta vaizdo stebėjimo kamerų naudojimo tvarka. 2021-01-21 d. įsakymu Nr. V1-09 paskirtas vaizdo stebėjimo tvarkytojas. |
| 3.5. Patvirtintos mokinių asmens duomenų tvarkymo taisyklės | Taisyklės užtikrina gimnazijos mokinių asmens duomenų tvarkymo ir duomenų apsaugos reikalavimus, tikslus ir apimtį, mokinių ir jų tėvų (vaiko tėvų pareigų turėtojų) teises ir reguliuoja kitus klausimus, susijusius su mokinių asmens duomenų tvarkymu.( 2021-01-28 d. įsakymas Nr. V1-15) |
| 3.6. Patvirtinta gimnazijos vidaus kontrolės politika | Vidaus kontrolės politika padeda siekti strateginio planavimo dokumentuose gimnazijai numatytų tikslų. (2021-02-0 4 d. įsakymas Nr. V1-18) |
| 3.7. Gimnazijos teritorijoje įrengta vaikų žaidimų aikštelė | Įrengta sertifikuota, atitinkanti saugos reikalavimus žaidimų aikštelė, kurioje vaikai sportuoja, ugdo kūrybiškumą ir bendravimą. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
|  |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. |  |  |
| 8.2. |  |  |
| 8.3. |  |  |
| 8.4. |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Žmogiškieji ištekliai (nedarbingumas ir kt.). |
| 9.2. Lėšų trūkumas. |
| 9.3. Teisės aktų kaita. |
| 9.4. Ekstremali situacija (karantinas). |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

...............................................................................................................................................................

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)